  Майя Бывальцева 3-тӥ шуркынмонэ Сюмси черкогуртын выльдэм Лулчеберет юртэз усьтӥзы. Кызьы ивортэ элькун тӧролэн но кивалтэтлэн пресс-службазы, «Местный дом культуры» ӵектос улсын 2017-тӥ арын Удмуртиысь 20 ужъюртъёсты тупатъязы. Тодэ вайытом, со понна федерал коньдэтысь 31 миллион манет висъязы, улосвыл казнаысь — 3 миллион манет. Сюмсиысь Лулчеберет юртын холлъёсты, учкисьёслы залэз, коридоръёсты выльдӥзы, библиотекалэсь лыдӟиськон залзэ тупатъязы. Удмуртиысь лулчеберетъя но туризмъя министр Владимир Соловьёв Сюмсиын улӥсьёсты ӟечкылаз, баян басьтыны шуыса кивалтӥсьёслы сертификат сётӥз но 2018-тӥ арын коньдонэн юрттыны оскытӥз. Удмуртиысь 25 ёросъёсысь Лулчеберет юртъёс азинскон понна выль луонлыкъёс басьтозы. Котькудӥзлы коньдон висъяськоз ёросын улӥсьёслэн лыдзыя, лулчеберетъя ужъюртъёслэн лыдзыя но ёросысь лулчеберет юртъёсын ужась творчествоя коллективъёслэн тыршемзыя Владимир Соловьёв, Удмуртиысь лулчеберетъя но туризмъя министрТаяз арын федерал но элькун коньдэтъёс чотын Алнаш, Вавож, Балезино, Вотка, Грак, Дэри, Дэбес, Камбарка, Кияса, Каракулино, Красногорск, Пичи Пурга, Сарапул, Можа, Сьӧлта, Сюмси, Юкаменск, Ува, Яр, Якшур-Бӧдья ёросъёсын но Можгаын лулчеберетъя ужъюртъёсты тупатъязы. Сюмсиын Лулчеберет юртэз усьтон 6 фото Тегъёс: Мерлык Лулчеберет Сюмси Удмуртия ВладимирСоловьёв  